Lavassaare soostik
Lavassaare soostik on suur sooala, mis asub Pärnu madalikul; halduslikult jääb Tori ja Põhja-Pärnumaa valda. Soostiku pindala on 21 868 hektarit. Soostiku moodustavad Laisma, Kõima, Taidra, Maima, Elbu, Põhara ja Nurme raba. Lavassaare soostik on Lihula-Lavassaare soostiku osa. Lavassaare soostik moodustus Litoriinamerest eraldunud laguunist, mis hiljem soostus.